text: [{"text_idx": "#000001", "text": "Sunnudagin stendur a\u0301ttanda umfar a\u0301 skra\u0301nni i\u0301 Effodeildini og talan ver\u00f0ur av sonnum um toppdyst. KI\u0301 liggur a\u0301 deildum fyrsta pla\u0301ssi\u00f0 saman vi\u00f0 Vi\u0301kingi. Beint aftanfyri liggur TB/FC Su\u00f0uroy/Royn, i\u00f0 er komi\u00f0 v\u00e6l fra\u0301 byrjan."}, {"text_idx": "#000003", "text": "Mikkjal Thomassen og hansara menn eru vandamiklir og nu\u0301 er fyrrverandi leikarin u\u0301r Tv\u00f8royrar Bo\u0301ltfelag, Albert Adu eisini komin i\u0301 gongd vi\u00f0 ma\u0301lskjo\u0301tingina. Hetta er eftir eina kanska heldur trilvandi byrjan, har ta\u00f0 bendi a\u0301, at KI\u0301 ikki hev\u00f0i so sto\u0301rt a\u0301lit a\u0301 fra\u0301li\u0301ka framherjanum. KI\u0301 hevur skoti\u00f0 11 ma\u0301l i\u0301 hesum fyrstu sjey dystunum, to\u0301 so er hetta bert eitt meira enn vit hava skoti\u00f0."}, {"text_idx": "#000004", "text": "TB/FC Su\u00f0uroy/Royn ma\u0301 vera Hera Kj\u00e6rbo fyri uttan, sum bleiv fyrsti ma\u00f0ur, i\u00f0 fekk leikbann. Heri fekk si\u0301tt fjo\u0301r\u00f0a gula kort i\u0301 dystinum i\u0301mo\u0301ti HB i\u0301 Gundadali. Umframt Hera, so er Salmundur framvegis ikki kla\u0301rur eftir ska\u00f0a."}]